其取梁生悠远之韵兮?惟在芦渚水湄，月夜龙吟，一鼓之琳琅。尔乃移家其上，使先生金玉其音兮，徒效子桑趋举而旁皇。然而人多不顾，尔独来翔。其庶几乎梁生钟牙之辈，足慰知希者于寂寞之乡。尔能不为世人之凉薄兮，每秋去而春来；我亦请与尔主人申盟兮，终不改弦而更张。傅山《太原三先生传》节选太原老诸生梁檀者，先回回人。聪慧，人未曾有，工缋事。年三十许前后，殚精临模古人山水人物，花鸟虫鱼，无所不造。微即不屑细曲，一味大写取意。然亦应人责，得意画极少。字不合格，而孤洁秀峻，径自标一宗，要无俗气。家亦贫。旧居南关，小斋傍水